CELEX: 32006R1056
Language: lt
Date: 2006-07-12 00:00:00
Title: 2006 m. liepos 12 d.  Komisijos reglamentas (EB) Nr. 1056/2006, dėl tam tikrų prekių klasifikavimo Kombinuotojoje nomenklatūroje

13.7.2006   
            
            
               LT
            
            
               Europos Sąjungos oficialusis leidinys
            
            
               L 192/6
            
         
      KOMISIJOS REGLAMENTAS (EB) Nr. 1056/2006
   2006 m. liepos 12 d.
   dėl tam tikrų prekių klasifikavimo Kombinuotojoje nomenklatūroje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos Kombinuotosios nomenklatūros bendrosios aiškinimo taisyklės. Šios taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais.
            
         
               (4)
            
            
               Reikėtų numatyti, kad privalomąja tarifine informacija apie prekių klasifikavimą Kombinuotojoje nomenklatūroje, išduota valstybių narių muitinių remiantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalies nuostatomis, bet neatitinkančia šio reglamento nuostatų, jos turėtojas galėtų remtis dar tris mėnesius.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytus KN kodus.
   2 straipsnis
   Valstybių narių muitinių išduota privalomąja tarifine informacija, kuri neatitinka šio reglamento nuostatų, dar galima remtis tris mėnesius, vadovaujantis Reglamento (EEB) Nr. 2913/92 12 straipsnio 6 dalimi.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. liepos 12 d.
      
         
            Komisijos vardu
         
         László KOVÁCS
         
         
            Komisijos narys
         
      
   
   
      (1)  OL L 256, 1987 9 7, p. 1. Reglamentas su paskutiniais pakeitimais, padarytais Komisijos reglamentu (EB) Nr. 996/2006 (OL L 179, 2006 7 1, p. 26).
   
      (2)  OL L 302, 1992 10 19, p. 1. Reglamentas su paskutiniais pakeitimais, padarytais Europos Parlamento ir Tarybos reglamentu (EB) Nr. 648/2005 (OL L 117, 2005 5 4, p. 13).
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  
                              1)
                           
                           
                              Nešiojamasis iš baterijų maitinamas skaitmeninis garso ir vaizdo įrašymo ir atkūrimo aparatas, sudarytas iš šių tame pačiame korpuse sumontuotų pagrindinių sudedamųjų dalių:
                              
                                          —
                                       
                                       
                                          standžiojo disko, kurio atminties talpa 30 GB,
                                       
                                    
                                          —
                                       
                                       
                                          spalvoto vaizduoklio, kurio ekrano įstrižainės ilgis – 6,35 cm (2,5 colio),
                                       
                                    
                                          —
                                       
                                       
                                          mikrofono, ir
                                       
                                    
                                          —
                                       
                                       
                                          radijo imtuvo.
                                       
                                    Aparatas pritaikytas šiems formatams: MPEG1, MPEG2, MPEG4, DivX, XviD, WMV, MJPEG, MP3 ir WMA.
                              Jį galima prijungti prie automatinio duomenų apdorojimo mašinos per USB prievadą, norint įkelti arba iškelti medijos rinkmenas. Be to, jį galima sujungti su įvairiais aparatais per garso ir (arba) vaizdo (A/V) sietuvą.
                              Į jo atmintį galima įrašyti iki 15 000 dainų arba 120 valandų trukmės skaitmeninio vaizdo įrašų arba joje saugoti iki 25 000 nuotraukų. Juo taip pat galima įrašyti balsą.
                           
                        
               
                  8521 90 00
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 3 pastaba bei KN kodus 8521 ir 8521 90 00 atitinkančiais prekių aprašymais.
                  Kadangi aparatas atlieka tam tikrą specifinę funkciją, jis nepriskirtinas 8471 pozicijai kaip laikmena (84 skirsnio 5 pastabos B ir E dalys).
                  Atsižvelgiant į aparato galimybes, jo pagrindinė funkcija – įrašyti arba atkurti vaizdą, kaip numatyta 8521 pozicijoje. Todėl jis nepriskirtinas 8520 ir 8527 pozicijoms.
                  Aparatas nelaikytinas nei televizijos signalų imtuvu, nei vaizdo monitoriumi, todėl jis nepriskirtinas 8528 pozicijai.
                  Kadangi aparatas atlieka funkciją, kuri yra nurodyta kitoje 85 skirsnio vietoje (8521 pozicija), jis nepriskirtinas 8543 pozicijai.
               
            
                  
                              2)
                           
                           
                              Gaminys, sudarytas iš:
                              
                                          —
                                       
                                       
                                          tušinuko su keičiama šerdele, ir
                                       
                                    
                                          —
                                       
                                       
                                          128 MB talpos atmintuko ir USB sietuvo, kurį galima prijungti prie automatinio duomenų apdorojimo mašinos per USB prievadą.
                                       
                                    Gaminio sudedamosios dalys gali būti naudojamos ir atskirai.
                           
                        
               
                  8523 90 90
               
               
                  Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis bei KN kodus 8523, 8523 90 ir 8523 90 90 atitinkančiais prekių aprašymais.
                  Gaminys yra sudėtinė prekė, sudaryta iš tušinuko su USB atmintuku. Atsižvelgiant į sudedamųjų dalių vertę, gaminys visų pirma skirtas duomenims saugoti (8523 pozicija).
                  USB atmintuko funkcija yra tokia pati kaip ir atminties kortelės – skaitmeniniams duomenims (įskaitant MP3 rinkmenas) laikinai saugoti. USB sietuvo prijungimas šios funkcijos nepakeičia. Todėl USB atmintukas nelaikytinas automatinio duomenų apdorojimo mašina arba jos įtaisu. Taigi, jis nepriskirtinas 8471 pozicijai (84 skirsnio 5 pastabos E dalis).
               
            
                  
                              3)
                           
                           
                              Gaminys, sudarytas iš:
                              
                                          —
                                       
                                       
                                          rankinio laikrodžio tik su mechaniniu rodytuvu, ir
                                       
                                    
                                          —
                                       
                                       
                                          128 MB talpos atmintuko ir USB sietuvo, kurį galima prijungti prie automatinio duomenų apdorojimo mašinos per USB prievadą.
                                       
                                    Gaminio sudedamosios dalys gali būti naudojamos atskirai.
                           
                        
               
                  8523 90 90
               
               
                  Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis bei KN kodus 8523, 8523 90 ir 8523 90 90 atitinkančiais prekių aprašymais.
                  Gaminys yra sudėtinė prekė, sudaryta iš rankinio laikrodžio su USB atmintuku. Atsižvelgiant į sudedamųjų dalių vertę, gaminys visų pirma skirtas duomenims saugoti (8523 pozicija).
                  USB atmintuko funkcija yra tokia pati kaip ir atminties kortelės – skaitmeniniams duomenims (įskaitant MP3 rinkmenas) laikinai saugoti. USB sietuvo prijungimas šios funkcijos nepakeičia. Todėl USB atmintukas nelaikytinas automatinio duomenų apdorojimo mašina arba jos įtaisu. Taigi, jis nepriskirtinas 8471 pozicijai (84 skirsnio 5 pastabos E dalis).
               
            
                  
                              4)
                           
                           
                              Aštuonios mažos plastikinės kubo formos kaladėlės, kurių bendras sienelių skaičius – 48, sujungtos viena su kita dviem briaunomis.
                              Kaladėlių padėtį galima keisti ir taip gauti geometrines figūras su teisingai sudėliotais paveikslėliais.
                           
                        
               
                  9503 60 90
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 9503, 9503 60 ir 9503 60 90 atitinkančiais prekių aprašymais.
                  Kadangi kaladėlių padėtis reikia suderinti taip, kad teisingai susidėliotų paveikslėliai, šis gaminys laikytinas galvosūkiu (dėlione).